“Barselona” “Real Sosyedad” darvozaboni Bravo bilan to‘rt yillik shartnoma imzoladi

“Real Sosyedad” darvozaboni Klaudio Bravo “Barselona”ga o‘tdi. Bu haqda kataloniyaliklarning rasmiy sayti xabar tarqatdi, deb yozadi Stadion.uz.

Chililik posbon bilan tuzilgan shartnoma to‘rt yilga mo‘ljallangan. Bugun, 7-iyun kuni tibbiy ko‘rikdan o‘tgan Bravo yangi jamoada 13-raqam bilan o‘yinga tushishi ma’lum bo‘ldi.
“Barselona” may oyida yana bir darvozabon Mark-Andre ter Stegen bilan shartnoma imzolagan bo‘lib, jamoa posbonlari Viktor Valdes va Xose Pinto “Barsa”ni tark etgan.